HYDRO เด้ง 115% รับ ตลท.ปลดเครื่องหมาย SP หลังเสร็จสิ้นลดทุน
HYDRO ปลดเครื่องหมาย SP วันแรก เทรดไม่กำหนด “ซิลลิ่ง-ฟลอร์” หลังเสร็จสิ้นลดทุน ราคาเด้งแรง 115%  โดย ณ เวลา 10:38 น. ราคาอยู่ที่ระดับ 1.49 บาท บวก 0.80 บาท หรือ 115.94%  
HYDRO ปลดเครื่องหมาย SP วันแรก เทรดไม่กำหนด “ซิลลิ่ง-ฟลอร์” หลังเสร็จสิ้นลดทุน ราคาเด้งแรง 115%  โดย ณ เวลา 10:38 น. ราคาอยู่ที่ระดับ 1.49 บาท บวก 0.80 บาท หรือ 115.94%  
12 ก.ค. 2565

ผู้สื่อข่าวรายงานว่า  วันนี้(12ก.ค.2565) ราคาหุ้นบริษัท ไฮโดรเท็ค จำกัด (มหาชน) หรือ HYDRO  ณ เวลา 10:38 น. อยู่ที่ระดับ 1.49 บาท บวก 0.80 บาท หรือ 115.94%  ด้วยมูลค่าซื้อขาย 35.98 ล้านบาท

โดยตลาดหลักทรัพย์แห่งประเทศไทย (ตลท.)แจ้งเรื่องการปลดเครื่องหมาย SP  ในวันนี้ที่ 12 ก.ค.65  เนื่องจากบริษัทได้ดำเนินการลดทุนตามกระบวนการเสร็จสิ้นแล้ว
ทั้งนี้ตามที่ ตลท.ขึ้นเครื่องหมาย “SP” ห้ามการซื้อหรือขายหลักทรัพย์ของ HYDRO เป็นการชั่วคราวตั้งแต่วันที่ 4 ก.ค.65 เป็นต้นมาจนกว่ากระบวนการลดทุนจะแล้วเสร็จตามที่บริษัทขอมานั้น บัดนี้ HYDRO ได้ดำเนินการลดทุนตามกระบวนการลดทุนเสร็จสิ้นแล้ว และตลท.ได้กำหนดให้การลดทุนจดทะเบียนและทุนชำระแล้วของ HYDRO มีผลในระบบการซื้อขายตั้งแต่วันที่ 12 ก.ค.65
ดังนั้นจึงเห็นสมควรอนุญาตให้ซื้อหรือขายหลักทรัพย์ของ HYDRO สำหรับการซื้อขายรอบเช้าของวันที่ 12 ก.ค.65 เป็นต้นไป โดยจะไม่กำหนดราคาซื้อขายสูงสุดและต่ำสุด (Ceiling &amp; Floor) ของหุ้นสามัญ HYDRO ในวันแรกที่มีการซื้อขาย (อย่างไรก็ดี หากในวันที่ 12 ก.ค.65 ไม่มีการซื้อขายหุ้นสามัญของ HYDRO ตลท.จะยังคงไม่มีการกำหนด Ceiling &amp; Floor ต่อเนื่องไปจนกว่าจะมีการซื้อขายหุ้นสามัญของ HYDRO แล้ว) และเมื่อได้มีการซื้อขายหุ้นสามัญของ HYDRO แล้ว ในวันทำการถัดไป Ceiling &amp; Floor ของหุ้นสามัญของบริษัทจะถูกปรับให้เป็นไปตามเกณฑ์ปกติ